open-index/open-wikipedia-markdown huggingface dataset:
Luišs I

**Luišs I** (; dzimis , miris ) bija Portugāles karalis no 1861. gada līdz savai nāvei 1889. gadā.

Kļuva par karali pēc brāļa Pedru V nāves 1861. gadā. Valdīšanas laikā valsts piedzīvoja stagnāciju, pārmaiņus mainoties liberāļu un karaļa atbalstītām konservatīvo valdībām. Tomēr valstī tika veiktas dažas liberālas reformas un kolonijās atcelta verdzība. Luišs I atbalstīja okeanogrāfiskos pētījumus, nodibināja vienu no pasaulē pirmajiem publiskajiem akvārijiem.

## Ārējās saites
Frīdekmīstekas apriņķis

**Frīdekmīstekas apriņķis** () ir Čehijas Morāvijas-Silēzijas apgabala administratīvā iedalījuma vienība. Robežojas ar Morāvijas-Silēzijas apgabala Novi Jičīnas, Ostravas-pilsētas un Karvinas apriņķiem, Zlīnas apgabala Vsetīnas apriņķi, kā arī Poliju un Slovākiju.

Apriņķi apdzīvo arī poļu minoritāte. Starp pasaules kariem apriņķa austrumu daļa bija Čehoslovākijas un Polijas strīdus teritorija. Frīdekmīstekas apriņķa Smilovices ciemā dzimis poļu politiķis Ježijs Buzeks (*Jerzy Buzek*, 1940), bet Hukvaldu ciemā - komponists Leošs Janāčeks (*Leoš Janáček*, 1854-1928).

## Ārējās saites
*
2013. gada Pasaules čempionāts hokejā — Izslēgšanas turnīrs

2013. gada Pasaules čempionāta hokejā **[[izslēgšanas turnīrs]]** norisinās no 16. līdz 19. maijam. Spēles notiek *[[Hartwall Arena]]* Helsinkos un *[[Globe Ericsson Arena]]* Stokholmā.

Izslēgšanas spēļu laikā tiks noskaidrots 2013. gada Pasaules čempions hokejā, kā arī vietu sadalījums 2.—8. vietai.

## Klasifikācija


## Spēles
### Ceturtdaļfināli
Spēļu sākumi Stokholmā ir UTC+2, taču Helsinkos — UTC+3.

### Pusfināli
Pēc vietējā laika (UTC+2).

### Par 3. vietu
Pēc vietējā laika (UTC+2).

### Fināls
Pēc vietējā laika (UTC+2).
Artūrs Katulis

**Artūrs Katulis** (; dzimis ) ir lietuviešu hokejists, aizsargs, Lietuvas hokeja izlases dalībnieks. Pašlaik (2018) spēlē Baltkrievijas 1. līgas kluba Elektrēnu "Energija" sastāvā.

## Spēlētāja karjera
Katulis ir arī spēlējis Somijas hokeja līgas klubā Lapēnrantas "SaiPa", kā arī HK Liepājas Metalurgs.

## Ārējās saites
Brušperka

**Brušperka** () ir pilsēta Čehijā, Morāvijas-Silēzijas apgabala Frīdekmīstekas apriņķī pie Opavas upes.

## Vēsture

Rakstos pirmoreiz minēta 1269. gadā. Ilgu laiku apdzīvotā vieta atradās Hābsburgu impērijas sastāvā, tās vāciskais nosaukums bija Braunsberga (). No 1918. gada - Čehoslovākijas sastāvā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada - Čehijas sastāvā.

## Ārējās saites
Lesepss

**Lesepss** () ir franču cilmes uzvārds. Cilvēki ar šo uzvārdu:
* Ferdinands de Lesepss (*Ferdinand de Lesseps*; 1805—1894) — franču diplomāts;
* Matjē Marī de Lesepss (*Mathieu Marie de Lesseps*; 1870—1953) — franču jātnieks.
2013.—2014. gada KHL sezona

**2013.—2014. gada KHL sezona** bija sestā Kontinentālās hokeja līgas sezona, kas sākās 2013. gada 9. septembrī. Gagarina kausu pirmo reizi kluba pastāvēšanas vēsturē izcīnīja Magņitogorskas "Metallurg".

2013. gada aprīļa nogalē līgas vadība paziņoja, ka ar 2013.—2014. gada sezonu KHL pievienosies Zagrebas "Medveščak", kā arī Vladivostokas "Admiral", tādējādi līgas komandu skaitu palielinot līdz 28. Jūnijā Čehovas "Vitjaz" paziņoja par komandas pārcelšanu no Čehovas uz Podoļsku.

## Rezultāti
### Regulārā sezona
#### Konferenču rezultāti

#### Divīziju rezultāti
**Rietumu konference**

**Austrumu konference**

#### Labākie spēlētāji
##### Rezultatīvākie spēlētāji

##### Labākie vārtu guvēji

##### Rezultatīvākie aizsargi

##### Labākie vārtsargi*
VSIV - vidēji spēlē ielaistie vārdi

* Starp tiem vārtsargiem, kas devušies laukumā vismaz 10 spēlēs.

##### Nedisciplinētākie spēlētāji

### Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.

#### Labākie spēlētāji
##### Rezultatīvākie spēlētāji

##### Labākie vārtsargi
VSIV - vidēji spēlē ielaistie vārdi

## Mēneša labākie spēlētāji

## Sezonas apbalvojumi

## Atsauces

## Ārējās saites
* Līgas oficiālā mājaslapa
Frederiks Ogists Bartoldi

**Frederiks Ogists Bartoldi** (; dzimis , miris ) bija franču tēlnieks. Pazīstamākais darbs ir ASV Brīvības statuja.

Dzimis Kolmarā. Mācījies Parīzē, Nacionālajā Daiļo Mākslu augstskolā. Francijas—Prūsijas kara laikā bija Garibaldi adjutants. 1871. gadā pirmoreiz apmeklēja ASV. 1886. gada 28. oktobrī ASV tika atklāta Bartoldi veidotā Brīvības statuja. Pirms tam to tika plānots uzstādīt Suecas kanāla sākumā Portsaīdā, tomēr Ēģiptes valdība no tās atteicās. Bartoldi darbi atrodas arī citur Francijā un ASV. Viena no viņa monumentālajām skulptūrām ir "Belforas lauva" (1880).

## Ārējās saites

* Frederiks Bartoldi ''artcyclopedia''
Zagrebas "Medveščak"

**Zagrebas "Medveščak"** (*KHL Medveščak*) ir hokeja klubs, kas bāzēts Zagrebā, Horvātijā un pašlaik spēlē EBEL līgā.

## Vēsture
Komanda tika dibināta 1961. gadā, uzsākot spēlēt Dienvidslāvijas hokeja līgā. 1971. gadā tika uzbūvēta *[[Dom Sportova]]* ledus halle. "Medveščak" bija vidusmēra komanda, tā arī ne reizi neizcīnot Dienvidslāvijas čempiones titulu. 1980. gadu vidū komanda nokļuva finansiālās grūtībās un 1985. gadā teju zaudēja vietu līgā.

1986. gadā komanda ieguva jaunus īpašniekus, kas pārveidoja klubu, piesaistot tam virkni spēcīgu spēlētāju, tostarp agrāko PSRS izlases uzbrucēju Vjačeslavu Aņisinu. Tādējādi komanda no 1989. līdz 1991. gadam trīsreiz kļuva par līgas čempioni.

Izjūkot Dienvidslāvijai un komandai zaudējot jauniegūtos īpašniekus, "Medveščak" kļuva par amatieru komandu, kas spēlēja Horvātijas līgā. Komanda izcīnīja virkni līgas čempiones titulu, līdz 2007. gadā, meklējot spēcīgāku līgu, pievienojās Slovēnijas hokeja līgai, taču divus gadus vēlāk sāka spēlēt Austrijas hokeja līgā.

2013. gada 29. aprīlī KHL vadība paziņoja, ka nākamsezon līgā startēs arī Zagrebas klubs. KHL komanda gan aizvadīja tikai četras sezonas, pēc tam atgriežoties EBEL dalībnieču pulkā.

## Visu KHL sezonu rezultāti

## Līderi
### Kluba KHL spēlētāju rekordi
* Visvairāk gūto vārtu sezonā: Džonatans Čīčū, 19 (2013.—14.)
* Visvairāk rezultatīvo piespēļu sezonā: Frensiss Parē, 26 (2016.—17.)
* Visvairāk gūto punktu sezonā: Paskāls Peletjē, 39 (2014.—15.)
* Visvairāk soda minūšu sezonā: Aleksandrs Boldučs, 120 (2016.—17.)
* Visvairāk gūto punktu sezonā, starp aizsargiem: Marks Katičs, 26 (2016.—17.)

## Atsauces

## Ārējās saites
* Kluba oficiālā mājaslapa
Arena Zagreb

**Arena Zagreb** ir daudzfunkcionāla halle Zagrebā, Horvātijā, atklāta 2008. gadā. Halle ir Kontinentālās hokeja līgas kluba Zagrebas "Medveščak", kā arī handbola kluba RK Zagreb mājvieta.

## Ārējās saites

* Halles mājaslapa
Ingrīda Verbele-Barkāne

**Ingrīda Verbele-Barkāne** (dzimusi  Liepājā) ir bijusī latviešu vieglatlēte, startējusi sprinta un barjersprinta distancēs.

## Biogrāfija
12 gadu vecumā 1960. gadā sākusi nodarboties ar peldēšanu. Pēc aptuveni četriem gadiem pārgājusi uz vieglatlētiku.

Ar panākumiem startējusi juniores vecumā, izcīnīja medaļas Vissavienības skolēnu spartakiādē PSRS junioru un jaunatnes čempionātos, Eiropas junioru spēlēs.

Piedalījusies  Mehiko, kur 400 m distancē sasniegusi pusfinālu (savā skrējienā ierindojās 7. vietā) ar rezultātu 54,6 s. Ar panākumiem startējusi Eiropas čempionātos — PSRS komandas sastāvā 1974. gadā Romā izcīnījusi bronzas medaļu 4x400 m stafetē (3:36,1 min), piedalījusies arī individuālajā 400 m distancē, kur sasniedza pusfinālu (52,52 s), vēl 1978. gadā Prāgā izcīnīja 7. vietu 400 m/b distancē. 1975. gada Eiropas čempionātā telpās Katovicē izcīnīja zeltu PSRS izlases sastāvā 4x2 apļu stafetē (2:46,1 min). Startējusi Eiropas kausa izcīņas sacensībās PSRS sastāvā, 1979. gadā izcīnījusi uzvaru 400 m distancē "Rīgas kausu" sacensībās.

Divas reizes izcīnījusi uzvaru PSRS čempionātā 4x400 m stafetes distancē: 1974. gadā "Dinamo" izlases sastāvā, savukārt 1975. gadā Latvijas izlases sastāvā (3:30,2 min), kas vēl joprojām ir Latvijas rekords. Tāpat izcīnījusi vēl astoņas sudraba un trīs bronzas medaļas. Latvijas čempionātā laikā no 1966. līdz 1979. gadam izcīnījusi 12 uzvaras 200 m, 400 m, 400 m/b un stafešu distancēs.

 viņa kopā ar Lilitu Zāģeri, Annu Dundari un Sarmīti Štūlu uzstādīja Pasaules rekordu 4x400 m distancē — 3:43,2 min. Rekordu pēc 21 dienas pārspēja Apvienotās Karalistes izlase (3:37,6 min). PSRS rekordus labojusi trīs reizes 4x400 m distancē. Savukārt Latvijas rekordus — 20 reizes.

Viņas vīrs ir airētājs Vitolds Barkāns, kas arī piedalījās 1968. gada Olimpiskajās spēlēs.

1975. gadā tika uzņemta dokumentālā filma "Vienība" (režisors Ansis Epners) par Latvijas kvarteta uzvaru 4x400 m stafetē PSRS Tautu spartakiādē.

## Personiskie rekordi

## Atsauces

## Ārējās saites
Frīdekmīsteka

**Frīdekmīsteka** () ir pilsēta Čehijā, Morāvijas-Silēzijas apgabala Frīdekmīstekas apriņķī pie Ostravices upes.

## Vēsture
Pilsēta izveidota 1943. gadā, kad tika apvienota vēsturiskajā Silēzijā esošā Frīdeka ar Morāvijā esošo Mīsteku. Ilgu laiku abas apdzīvotās vietas atradās Hābsburgu impērijas sastāvā. No 1918. gada - Čehoslovākijas sastāvā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada - Čehijas sastāvā.

## Cilvēki

Frīdekmīsteka ir futbolista Tomāša Galāseka (*Tomáš Galásek*, 1973) dzimtā pilsēta.

## Atsauces

## Ārējās saites
Ežēns Violē le Diks

**Ežens Emanuels Violē le Diks** (; dzimis , miris ) bija franču arhitekts un arhitektūras teorētiķis. Pazīstams kā Parīzes Dievmātes katedrāles un Karkasonas viduslaiku pilsētas restaurācijas autors. Restaurācijas gaitā celtnes tika ne tikai atjaunotas, bet arī papildinātas ar jauniem elementiem.

Dzimis Parīzē, ierēdņa ģimenē. Apzināti atteicās teorētiski mācīties arhitektūru, tā vietā praktizējās pie arhitektiem. Pēc ceļojuma uz Itāliju 1836.-1837. gadā pieņēma Prospēra Merimē (tolaik vēstures pieminekļu valsts inspektora) piedāvājumu restaurēt romānikas abatiju Vezlē. Pēc tam Violē le Diks veica restaurācijas darbus daudziem objektiem četrdesmit gadu garumā. No 1853. gada - Francijas baznīcu celtņu ģenerālais inspektors. Projektējis arī jaunas baznīcas. Darbi arī militārajā teorijā.

## Ārējās saites

* Violē le Diks ''archinform''
Profesionālā hokeja līga

**Profesionālā hokeja līga** (; saīsināti **PHL**) bija Ukrainas augstākā hokeja līga. Tā tika dibināta , aizvietojot Augstāko līgu, kas bija Ukrainas augstākā hokeja līga kopš 1992. gada, taču darbību beidza jau 2013. gadā. Līgas nosaukums tika izvēlēts, lai apliecinātu, ka tā ir profesionāla līga. Līgā spēlēja 7 komandas, kas savstarpēji aizvadīja 41 maču. 4 labākās komandas iekļūst divu raundu izslēgšanas spēļu fāzē, kur tās noskaidro Ukrainas čempionu.

## Komandas

## Atsauces
Frīdlanta pie Ostravices

**Frīdlanta pie Ostravices** () ir pilsēta Čehijā, Morāvijas-Silēzijas apgabala Frīdekmīstekas apriņķī pie Ostravices upes.

## Vēsture

Rakstos pirmoreiz minēta 13. gadsimtā. Apkārtnē siderīta atradnes. Ilgu laiku apdzīvotā vieta atradās Hābsburgu impērijas sastāvā, tās vāciskais nosaukums bija Frīdlande pie Ostravices (). No 1918. gada - Čehoslovākijas sastāvā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada - Čehijas sastāvā.

## Ārējās saites
Kantoniešu dialekts

**Kantoniešu dialekts**, **Guanfu dialekts** jeb **Guandžou dialekts** (, ) ir viens no jue valodas dialektiem. *[[De facto]]* kantoniešu dialekts ir jue valodas formalizētais (standartizētais) variants, un tā ir lietvedības valoda Honkongā un Makao. Kontinentālajā Ķīnā šis dialekts ir izplatīts Guandunas provincē, kur tas kalpo arī kā *[[lingua franca]]*. Tas ir sastopams arī Guansji Džuanu autonomā reģiona austrumos.

Kantoniešu valodai ir būtiska loma arī ķīniešu diasporas kopienās, īpaši tādās valstīs kā ASV, Kanāda, Apvienotā Karaliste, Malaizija un Austrālija, kur joprojām ikdienā lieto šo dialektu. 

Kantoniešu valoda tās lietotājiem tiek uztverta kā daļa no dienvidu ķīniešu nacionālās identitātes. Lai gan tai un ziemeļu ķīniešu valodai ir daudz kopīga leksikā un gramatikā, to lietotāji nesaprot viens otru sarunā, galvenokārt izrunas atšķirību dēļ. 

## Ārējās saites
Edgars Raits

**Edgars Hauards Raits** (; dzimis ) ir angļu režisors, scenārists un producents. Četras reizes nominēts BAFTA kino balvai — divreiz par seriālu *[[Spaced]]* (1999–2001), kā arī pa vienai reizei par filmām "Šons un miroņi" (2004) un "Vakarnakt Soho" (2021).

## Filmogrāfija
### Filmas

Filmas "Šons un miroņi", "Krutie kruķi" un "Pasaules gals" iekļautas filmu ciklā *[[Three Flavours Cornetto triloģija]]*

### Televīzija

### Lomas

## Ārējās saites
Sergejs Seņins

**Sergejs Seņins** (dzimis ) ir bijušais Latvijas hokejists, malējais uzbrucējs. Latvijas hokeja izlases rindās spēlējis 2002. gada Olimpiskajās spēlēs, kā arī vairākos Pasaules čempionātos.

## Spēlētāja karjera
Profesionāļa karjeru Seņins sāka 1990.—91. gada sezonā, kad aizvadīja divas spēles PSRS čempionātā Rīgas "Dinamo" sastāvā. Nākamajās sezonās uzbrucējs spēlēja Starptautiskās hokeja līgas kluba Rīgas "Pārdaugava" sastāvā.

1994.—95. gada sezonā pārcēlās uz Vāciju, taču 1996.—97. gada sezonu aizvadīja Krievijas Superlīgas vienības Čerepovecas "Severstal" rindās. No 1997. līdz pat 2002. gadam Seņins spēlēja Dānijas hokeja līgā, taču tad vairākas sezonas aizvadīja dažādos Zviedrijas, Latvijas un Norvēģijas klubos, 2006. gadā noslēdzot profesionāļa karjeru.

Latvijas hokeja izlases rindās spēlējis 2002. gada Olimpiskajās spēlēs, kā arī 1993., 1994., 1995., 1997. un 2000. gada Pasaules čempionātos. Pirms vairākiem čempionātiem Seņins bijis pēdējais spēlētājs, kas no komandas sastāva atskaitīts.

## Atsauces

## Ārējās saites
Mačupikču (polārstacija)

**Mačupikču** () ir Peru vasaras
polārstacija Antarktikā. Izvietojusies Karaļa Džordža salas dienvidu piekrastē, Admiralitātes līča ziemeļu galā. Izveidota 1989. gadā un nosaukta par godu senpilsētai Andu kalnos Maču Pikču. Pieder Peru Antarktikas institūtam (INANPE). Galvenās pētniecības nozares ir ģeoloģija, bioloģija, klimatoloģija, meteoroloģija. Stacija sastāv no pieciem moduļiem, kas vasaras sezonā spēj nodrošināt 30-40 pētnieku darbu vienlaicīgi.

## Atsauces

## Ārējās saites
* Nuevas Playas. La Antártida Peruana
* Un Mundo Verde. El Peru en la Antartida
Šarls Garnjē

**Šarls Garnjē** (; dzimis , miris ) bija franču arhitekts. Pazīstams kā Garnjē operas (*Palais Garnier*) Parīzē un Montekarlo operas ēku arhitekts.

Dzimis Parīzē, sīka uzņēmēja ģimenē. 1838. gadā sāka mācīties zīmēšanu un arhitektūru, strādādams arhitektūras birojos. No 1842. gada mācījās Nacionālajā Daiļo Mākslu augstskolā (*École nationale supérieure des Beaux-Arts*). Apmeklējis Romu un Grieķiju. Pēc atgriešanās Parīzē nodarbojās ar nelieliem projektiem un bija relatīvi mazpazīstams arhitekts, līdz 1861. gadā uzvarēja konkursā par jaunās Parīzes operas ēkas celtniecību. Rakstījis publicistiku un grāmatas par arhitektūru. Darbi Parīzē, Monako, Nicā un Bordigērā Itālijā.

## Ārējās saites
* 
* Garnjē ''archinform''
Garnjē

**Garnjē** () ir franču cilmes uzvārds. Cilvēki ar šo uzvārdu:

* Šarls Garnjē (*Charles Garnier*; 1825—1898) — franču arhitekts;
* Žoržs Garnjē (*Georges Garnier*; 1878—1936) — franču futbolists.
Konstitūcijas diena

**Konstitūcijas diena** daudzās valstīs ir svētku diena par godu valsts konstitūcijai. Latvijā konstitūcijas diena ir Satversmes sapulces sasaukšanas gadadiena, ko atzīmē 1. maijā.

Dažādās valstīs konstitūcijas dienu svin turpmāk minētajos datumos:
* Andora — 14. marts (1993).
* Amerikas Savienotās Valstis — 17. septembris (1787).
* Armēnija — 5. jūlijs (1995).
* Austrālija — 9. jūlijs (1900). *Nav brīvdiena*.
* Azerbaidžāna — 12. novembris (1995).
* Baltkrievija — 15. marts (1994).
* Beļģija — 15. novembris. *Dag van de Dynastie — Jour de la Dynastie* (Dinastijas diena).
* Brazīlija — 15. novembris (1889). *Dia da Proclamação da República* (Republikas diena).
* Dānija — 5. jūnijs (1849, 1953).
* Dienvidkoreja — 17. jūlijs (1948).
* Dominikāna — 6. novembris (1884).
* Fēru salas — 5. jūnijs.
* Filipīnas — 2. februāris (1987).
* Indija — 26. novembris (1949).
* Indonēzija — 18. augusts (1945). *Nav brīvdiena*.
* Itālija — 1. janvāris (1948).
* Īrija — 29. decembris (1937). *Nav brīvdiena*.
* Japāna — 3. maijs (1947).
* Kambodža — 24. septembris (1993).
* Kazahstāna — 30. augusts.
* Kirgizstāna — 5. maijs (1993).
* Krievija — 12. decembris (1993). *Nav brīvdiena kopš 2005. gada*.
* Kuka Salas — 4. augusts (1965).
* Ķīnas Republika — 25. decembris (1946).
* Latvija — 1. maijs (1920).
* Lietuva — 25. oktobris (1992).
* Māršala salas — 1. maijs (1979).
* Meksika — 5. februāris (1917).
* Mikronēzija — 10. maijs (1979).
* Mongolija — 26. novembris (1924).
* Niue — 19. oktobris (1974).
* Nīderlande — 15. novembris.
* Norvēģija — 17. maijs (1814).
* Pakistāna — 13. augusts (1973).
* Polija — 3. maijs (1791).
* Puertoriko — 25. jūlijs (1952).
* Rumānija — 8. decembris (1991).
* Serbija — 15. februāris (1835).
* Slovākija — 1. septembris (1992).
* Spānija — 6. decembris (1978).
* Tadžikistāna — 6. novembris (1994).
* Taizeme — 10. decembris (1932).
* Ukraina — 28. jūnijs (1996).
* Urugvaja — 18. jūlijs (1830).
* Uzbekistāna — 8. decembris (1992).
* Vanuatu — 5. oktobris (1979).
* Vācija — 23. maijs (1949). *Nav brīvdiena*.
* Ziemeļkoreja — 27. decembris.
* Zviedrija — 6. jūnijs (1809, 1974).

## Skatīt arī
* Neatkarības diena
Doneckas "Donbass-2"

**Doneckas "Donbass-2"** (; ) ir Kontinentālās hokeja līgas kluba Doneckas "Donbass" fārmklubs, kas atrodas Doneckā, Ukrainā. Tas spēlē Ukrainas hokeja līgā, kur ir ieguvis 2 čempionu titulus.

## Rezultāti
Profesionālā hokeja līga:
* 2012 - **Čempioni**
* 2013 - **Čempioni**

## Ārējās saites
* Oficiālā mājaslapa
Kosmiskais starojums

thumbnail|235px|Kosmiskā starojuma plūsma atkarībā no to enerģijas
**Kosmiskais starojums** ir ar augstu enerģiju apveltītu elementārdaļiņu plūsma, kas galvenokārt nāk no Saules sistēmas ārpuses. Ir divu veidu kosmiskie starojumi: primārais un sekundārais starojums. Primāro starojumu veido protoni un atomu kodoli, bet sekundārais starojums ir citu elementārdaļiņu plūsma, kas nonāk uz Zemes virsmas, primārajam starojumam iedarbojoties uz Zemes atmosfēru. Šādu sekundāro plūsmu, kas rodas, kosmisko staru daļiņai ar milzīgu enerģiju saduroties ar atmosfēras atomiem, sauc par kosmiskajām šaltīm. Kosmiskais starojums veido daļu no dabiskās radiācijas fona.

Kosmisko starojumu 1912. gadā atklāja  Austrijas fiziķis Viktors Hess. 1936. gadā par to viņš saņēma Nobela prēmiju fizikā.

## Atsauces
Jablunkova

**Jablunkova** () ir pilsēta Čehijā, Morāvijas-Silēzijas apgabala Frīdekmīstekas apriņķī pie Olzas upes. Vistālāk uz austrumiem novietotā Čehijas pilsēta. Katru gadu augusta sākumā pilsētā notiek kalniešu folkloras festivāls *Gorolski Święto*.

## Vēsture

Rakstos pirmoreiz minēta 1435. gadā. Ilgu laiku apdzīvotā vieta atradās Hābsburgu impērijas sastāvā, tās vāciskais nosaukums bija Jablunkava (). No 1918. gada - Čehoslovākijas sastāvā. Pēc 1938. gada Minhenes vienošanās, pilsētu ieņēma poļu karaspēks, bet pēc Otrā pasaules kara sākuma - vācieši. Naktī no 1939. gada 25. augusta uz 26. augustu pie Jablunkovas notika t.s. Jablunkovas incidents - vācu diversanti uzbruka poļu dzelzceļa stacijai un tunelim, jo nebija saņēmuši ziņu, ka plānotais iebrukums Polijā pagaidām ir atcelts. Vācieši atkāpās, vēlāk vācu varas iestādes atvainojās poļiem. Pēc kara, pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada - Čehijas sastāvā.

## Cilvēki

23% no pilsētas iedzīvotājiem ir poļi.

## Ārējās saites

*''Gorolski Święto''
Žils Grevī

**Fransuā Pols Žils Grevī** (; dzimis , miris ) bija franču republikāņu politiķis. Francijas prezidents no 1879. līdz 1887. gadam. Pirmais Francijas prezidents, kurš ievēlēts uz otro termiņu. Pirmais Francijas prezidents - republikānis.

Pēc profesijas advokāts. Pēc Jūlija monarhijas krišanas 1848. gadā ievēlēts Nacionālajā sapulcē. Kad Napoleons III kļuva par Francijas prezidentu - opozīcijā. Pēc 1851. gada apvērsuma, kad Napoleons III kļuva par imperatoru, pamezdams politiku, strādāja advokatūrā. 1868. gadā atgriezās politikā un kļuva par deputātu. Pēc impērijas krišanas no 1871. gada 16. februāra līdz 1873. gada 2. aprīlim bija Nacionālās sapulces prezidents. No 1876. gada 8. marta - Deputātu palātas prezidents. 1879. gada 30. janvārī pirmoreiz un 1885. gada 28. decembrī - otrreiz, deputātu balsojuma rezultātā kļuva par Francijas prezidentu, tomēr 1887. gada beigās bija spiests demisionēt, jo viņa tuvs radinieks tika pieķerts korupcijas skandālā. Bija pazīstams kā kaislīgs biljarda spēlmanis.

## Ārējās saites
Paskova

**Paskova** () ir pilsēta Čehijā, Morāvijas-Silēzijas apgabala Frīdekmīstekas apriņķī. Pilsētā atrodas aviācijas uzņēmums *Dova Aircraft*.

## Vēsture

Rakstos pirmoreiz minēta 1267. gadā. Pilsēta ilgus gadus bija miests līdz 2011. gadā tai tika piešķirtas pilsētas tiesības.

## Ārējās saites
*
*DOVA AIRCRAFT CZ
Kortreika

**Kortreika** (, ; ; , ) ir pilsēta Beļģijā, Rietumflandrijas provincē Lisas upes krastos. Pilsēta atrodas 25 km uz ziemeļaustrumiem no Francijas pilsētas Lilles.

Senās Romas laikā pilsētas latīniskais nosaukums bija *Cortoriacum*. 12. gadsimtā Kortreika bija slavena ar to, ka tā bija damastu (audumi ar ieaustiem ornamentiem) ražošanas centrs. Tekstilrūpniecība ir attīstīta vēl joprojām arī mūsdienās.

## Atsauces

## Ārējās saites
Maiks Smits

**Maiks Smits** (; dzimis 1982. gada 22. martā) ir kanādiešu hokejists, vārtsargs. Pašlaik (2019) Smits spēlē Nacionālās hokeja līgas kluba Edmontonas "Oilers" sastāvā.

## Spēlētāja karjera
Pēc vairākām Ontārio hokeja līgā aizvadītām sezonām, profesionāļa karjeru Smits sāka 2002.—03. gada sezonā, kad debitēja Amerikas hokeja līgas kluba Jūtas "Grizzlies" rindās. AHL hokejists spēlēja līdz 2006.—07. gada sezonai, kuru aizvadīja NHL kluba Dalasas "Stars" sastāvā.

2007.—08. gada sezonas vidū Smits tika aizmainīts uz Tampabejas "Lightning" vienību, tās sastāvā aizvadot nākamās trīsarpus sezonas. 2011. gada vasarā vārtsargs noslēdza divu gadu līgumu ar Fīniksas "Coyotes". 2017. gadā Smits tika aizmainīts uz Kalgari "Flames". 2019. gada jūlijā Smits kā brīvais aģents pievienojās Edmontonas "Oilers".

Kanādas hokeja izlases rindās kļuvis par 2014. gada olimpisko čempionu, spēlējis arī 2013. gada Pasaules čempionātā.

## Atsauces

## Ārējās saites
Romans Josi

**Romans Josi** (*Roman Josi*; dzimis 1990. gada 1. jūnijā) ir šveiciešu hokejists, aizsargs, Šveices hokeja izlases dalībnieks. Pašlaik (2026) Josi spēlē Nacionālās hokeja līgas kluba Našvilas "Predators" rindās, pilda tās kapteiņa funkcijas.

## Spēlētāja karjera
Profesionāļa karjeru Josi sāka 2006.—07. gada sezonā, kad aizvadīja trīs spēles Šveices hokeja līgas kluba HK Berne sastāvā. Jau nākamajā sezonās viņam izdevās nostiprināties komandas rindās. 2009.—10. gada sezonā Josi kopā ar klubu kļuva par Šveices čempionu.

2010.—11. gada sezonu aizsargs uzsāka Amerikas hokeja līgas klubā Milvokī "Admirals", taču nākamajā sezonā 52 spēles aizvadīja NHL kluba Našvilas "Predators" rindās. Pēc 2012.—13. gada NHL lokauta nostiprinājās "Predators" rindās. 2016. un 2019. gadā piedalījās līgas Zvaigžņu spēlē. 2017. gadā uzsāka pildīt "Predators" kapteiņa funkcijas. 2020. gadā kā sezonas labākais aizsargs ieguva Džeimsa Norisa balvu.

2026. gada 22. janvārī spēlē pret Otavas "Senators" komandu, Romans Josi aizvadīja savu 1000 spēli NHL līgā.

Šveices hokeja izlases rindās izcīnījis sudraba medaļas 2013., 2018. un 2024. gada Pasaules čempionātos. 2013. gadā Josi tika atzīts par turnīra vērtīgāko spēlētāju, vienlaicīgi arī par turnīra labāko aizsargu. Josi spēlējis septiņos pasaules čempionātos, kā arī 2014. gada olimpisko spēļu turnīrā.
## Rekordi
### Našvilas "Predators"
*Visvairāk rezultatīvu piespēļu (402)
*Visvairāk rezultatīvu piespēļu sezonā (73, 2021.–2022. g.)
*Visvairāk punktu sezonā (96, 2021.–2022. g.)
## Ārējās saites
Andrejs Sokolovs (Francijas šahists)

**Andrejs Sokolovs** (; dzimis  Vorkutā, Krievijas PFSR) ir starptautiskais lielmeistars šahā (1984), kurš no 2000. gada pārstāv Franciju.
 
## Šahista karjera
Andrejs Sokolovs šahu sācis spēlēt 6 gadu vecumā, pirmais treneris ir bijis tēvs. 12 gadu vecumā uzņemts prestižajā Mihaila Botviņņika šaha skolā. Pirmais lielais panākums bija dalīta 1.-2. vieta Maskavas šaha čempionātā 1981. gadā. 1982. gadā uzvarējis Pasaules junioru šaha čempionātā U-20 vecuma grupā Kopenhāgenā un kļuvis par FIDE starptautisko meistaru šahā.

1984. gadā ar uzvaru PSRS šaha čempionātā Ļvivā sākās Andreja Sokolova strauja augšupeja. 1985. gadā FIDE starpzonu turnīrā Sokolovs iegūst 3. vietu un iekļūst pretendentu turnīrā. Pretendentu turnīrā tiek dalīta 1.-3. vieta, kas nodrošina dalību pretendentu mačos. 1986. gadā pusfināla mačā Minskā ar 6:2 tiek pārliecinoši pieveikts Rafaels Vaganjans, pēc tam finālā Rīgā ar 7,5:6,5 arī Arturs Jusupovs. Tomēr līdz mačam par Pasaules čempiona nosaukumu Sokolovs nenokļūst, jo 1987. gadā viņu ar 3,5:7,5 uzvarēja Anatolijs Karpovs.

Pēc šīs neveiksmes Andreja Sokolova rezultātos sākās lejupslīde. 1988. gadā viņš zaudē jau pirmajā pretendentu maču raundā. Arī nākamais mēģinājums iegūt Pasaules čempiona nosaukumu, 1997. gadā beidzās ar zaudējumu 3. raundā.

Četras reizes ir piedalījies Pasaules šaha olimpiādēs (1984, 1986, 2002, 2006), divas  reizēs kļūstot par turnīra uzvarētāju PSRS izlases sastāvā. Tāpat 1985. gadā PSRS izlases sastāvā ir uzvarējis Pasaules komandu šaha čempionātā.

2000. gadā pārceļas uz dzīvi Francijā, kur kļūst par valsts čempionāta medaļnieku 2003., 2005. un 2007. gados. 2003. gadā Francijas izlases sastāvā ir piedalījies Eiropas komandu čempionātā šahā.

## Atsauces

## Ārējās saites
Andrejs Sokolovs (Latvijas šahists)

**Andrejs Sokolovs** (; dzimis ) ir Latvijas krievu izcelsmes starptautiskais meistars šahā (1992).
 
## Šahista karjera
Andrejs Sokolovs ir divas reizes izcīnījis 2. vietu Latvijas šaha čempionātā: 1990. un 1994. gadā. Pārstāvējis Latviju Eiropas komandu šaha čempionātā 1992. gadā Debrecenā pie 4. galdiņa (+0, =6, -1), kā arī Pasaules šaha olimpiādēs 1994. gadā Maskavā pie 4. galdiņa (+1, =6, -1) un 1996. gadā Erevānā pie rezerves galdiņa (+1, =6, -1).

Kopš 2002. gada sacensībās piedalās reti. 2012. gadā uzvarējis starptautiskā ātrspēles turnīrā Veļikijnovgorodā.

## Vietas Latvijas šaha čempionātos
* 1988. gads — 7.-8. vieta.
* 1989. gads — 8.-9. vieta.
* 1990. gads — 2. vieta.
* 1991. gads — 6.-10. vieta.
* 1993. gads — 4. vieta.
* 1994. gads — 2. vieta.
* 1995. gads — 5. vieta.
* 1996. gads — 4. vieta.
* 1997. gads — 4.-8. vieta.
* 1998. gads — 3.-5. vieta.

## Atsauces

## Ārējās saites
London Stock Exchange

[thumb|280px|Londonas fondu biržas ēka Paternosteras laukumā [Londona|Londonā]]
thumb|180px|''Stock Exchange Tower'' — Londonas fondu biržas mājvieta līdz 2004. gadam

***London Stock Exchange plc*** (**Londonas fondu birža**) jeb ***LSE*** ir Apvienotās Karalistes fondu birža. Atrodas Londonā. Ietilpst *[[London Stock Exchange Group]]* grupā. Dibināta 1801. gadā.

Akcijas biržā sadalītas divos tirgos:
* galvenais, kurā tiek pielaisti uzņēmumi, kuri atbilst *The Financial Services Authority* (*FSA*) noteikumiem;
* alternatīvais (*Alternative Investments Market*, *AIM*), kurā nav tik stingru prasību.

## Vēsture
Oficiāli Londonas birža tika dibināta 1801. gadā, bet faktiski vērtspapīru vēstures tirdzniecība Anglijā sākās XVI. gadsimtā. Finansēt dārgus ceļojumus uz Ķīnu par pašu kapitālu nebija iespējams, angļu uzņēmumi pēc līdzīga modeļa Antverpenē savāca zeltu apmaiņā pret turpmāko uzņēmuma peļņas daļu.

1687. gadā piecpadsmit uzņēmumi Londonā tirgoja savus vērtspapīrus. 1695. gadā bija jau ap 150 uzņēmumu.  Rezultātā neliela daļa no šīm akcijām aktīvi tirgojās, daudzi uzņēmumi izrādījās dzīvotnespējīgi. 1690. gadu angļu IPO burbulis dažkārt tiek salīdzināts ar 90. gadu *dot-com* burbuli.

1802. gadā tā pārcēlās uz *Capel Court* ēku.

Pirmā pasaules kara laikā birža slēgta no 1914. gada jūnija līdz 1915. gada janvārim.
Otrā pasaules kara sākumā 1939. gada septembrī birža slēgta uz sešām dienām. 1945. biržas ēkā trāpīja vācu *[[V-2 raķete|V-2]]* raķete.

1972. gadā atklāta jauna biržas ēka — *Stock Exchange Tower* ("Fondu biržas tornis"). 1973. gadā biržā tika atļauts tirgoties sievietēm un ārzemniekiem. Martā Londonas birža (formāli) apvienoja 11 Lielbritānijas un Īrijas reģionālās biržas.

1980. gados tika atcelta finanšu tirgus regulēšana (nosaukta par *Big Bang*, "Lielo Sprādzienu"). Birža kļuva par privātu kapitālsabiedrību. Londonas fondu biržas galvenais indekss ir FTSE100, kas tika laists klajā 1984. gada  3.janvārī. Tas apkopo pirmos simts uzņēmumus ar lielāko kapitalizāciju, kas tiek kotēta Londonas fondu biržā.

2000. gadā birža kļuva par publisku kapitālsabiedrību.
Kopš biržas operācijas kļuva vairāk datorizētas, *Stock Exchange Tower* bija palicis par lielu, un 2004. gadā birža pārcēlās uz ēku Paternosteras laukumā (*Paternoster Square*).

2007. gadā *London Stock Exchange* apvienojās ar *[[Borsa Italiana]]*, izveidojot *[[London Stock Exchange Group]]* (*LSEG*).

2020. gadā Londonas fondu biržas kopējie ieņēmumi bija 2124 miljoni mārciņu (2056 miljoni mārciņu 2019. gadā). Londonas biržā līdz 2021. gadam veidoja aptuveni 50 procentus no starptautiskās akciju tirdzniecības. 2021. gadā vidējais dienas akciju apgrozījums Londonas fondu biržā sastādīja 8,6 miljardi eiro.

## Atsauces

## Ārējās saites

* London Stock Exchange
Andrejs Sokolovs

**Andrejs Sokolovs** var būt:
* Andrejs Sokolovs — Latvijas šahists;
* Andrejs Sokolovs — Francijas šahists.
Voldemārs Vimba

**Voldemārs Vimba** (1904—1985) bija latviešu gleznotājs, pazīstams ar savām vēsturiskajām gleznām, gleznojis arī žanra kompozīcijas.

## Dzīvesgājums
Voldemārs Vimba dzimis 1904. gada 31. maijā Pēterpilī.
Mācības uzsāka Pēterpilī, kur apmeklēja nodarbības Štiglica Centrālajā tehniskās zīmēšanas skolā. Pēc Oktobra revolūcijas Vimbu ģimene atgriezās Latvijā. Voldemārs vispirms dzīvoja Augulienā, pēc tam Stāmerienā. 
[alt=Astoņu jaunu vīriešu grupas salonportrets |thumb|Mākslinieku apvienības Radigars dalībnieki [Žanis Sūniņš, Voldemārs Vimba, Jēkabs Alfrēds Strazdiņš, Nikolajs Kūlainis, A.Eihe, Pauls Pāvils Štelmahers, Arnolds Vilkins un Kārlis Augusts Vidiņš 1930. gada janvārī Rīgā.]]
Studēja glezniecību Latvijas Mākslas akadēmijas (LMA) Figurālās glezniecības meistardarbnīcā (1923-1933) pie Ģederta Eliasa, kuru pabeidza ar diplomdarbu “Zaļumballe”. Darbojās mākslinieku apvienībā Radigars. Viņa vēsturiskā glezna "Viestura cīņa pret vācu iebrucējiem 1219. gadā" atrodas Rīgas pils Valsts Svētku zālē.  

1944. gadā viņu uzņēma Latvijas PSR Mākslinieku savienībā. Pēc Otrā pasaules kara beigām viņš bija pasniedzējs Jāņa Rozentāla mākslas vidusskolā un LMA Zīmēšanas katedras vecākais pasniedzējs (1947-1950). Strādāja par dekoratoru Operas un baleta teātrī, vēlāk par dekoratīvo noformētāju kombinātā "Māksla".

Vienlaikus radīja daudz gleznu, ainavu, kluso dabu un vitrāžu (kopā ar E. Cēsnieku un E. Treilonu). Pēdējās personālizstādes bija 1984. gadā Salaspilī, Siguldā un Rīgā.

Miris Rīgā 1985. gada septembrī.

## Daiļrades raksturojums
V. Vimbas darbos reizēm jūtama arhaiska noskaņa, bieži nosaukumos izmantotas  latviešu dainu rindas, piemēram, “Sniga sniegi, putināja”.
Mākslinieks uzskatāms par spējīgu figurālistu, veidojot masu skatus vēsturiskajai tēmai veltītajos darbos, kur attēlotas seno cilšu brīvības cīņas – “Saules kauja” u.c.
Vairums darbu darināti eļļas tehnikā, taču mākslinieks uzskatāms arī par labu zīmētāju un šī radošā mantojuma daļa arī sastāda ievērojamu autora daiļrades vērtību.

## Atsauces

## Pazīstamākās gleznas

Attēls:Saules kauja.jpg|Saules kauja (pēc 1930)
Attēls:Senlatviesi, voldemars vimba.jpg|Senlatvieši (pēc 1930)
Attēls:Vimba. Rīts pļavā (pēc 1930).jpg|Rīts pļavā (pēc 1930)
Attēls:Vimba.Kuģi ostā.jpg|Kuģi ostā
Attēls:Vimba.Agrs pavasaris (1940-1950).jpg|Agrs pavasaris (1940-1950)
Attēls:Vimba.Amata pie Zvārtas ieža (1978).jpg|Amata pie Zvārtas ieža (1978)
Attēls:Vimba.Tērvetes pilskalns.jpg|Tērvetes pilskalns
Joni Ortio

**Joni Ortio** (; dzimis 1991. gada 16. aprīlī) ir somu hokejists, vārtsargs. Pašlaik (2024) Ortio pārstāv Zviedrijas hokeja līgas klubu HV71.

## Spēlētāja karjera
Profesionāļa karjeru Ortio sāka 2009.—10. gada sezonā, kad debitēja SM līgas kluba Turku TPS sastāvā. 2011.—12. gada sezonu vārtsargs uzsāka Amerikas hokeja līgas kluba Ebotsfordas "Heat" rindās, taču drīz vien tika izīrēts Turku TPS, tā sastāvā pabeidzot sezonu. 2012.—13. gada sezonu aizvadīja Helsinku HIFK sastāvā.

2013.—14. gada sezonā Ortio debitēja NHL, aizvadot deviņas spēles Kalgari "Flames" rindās. Sezonas lielāko daļu viņš aizvadīja AHL. 2014.—15. gada sezonā "Flames" rindās viņš aizvadīja sešas spēles, taču 2015.—16. gada sezonā viņa spēles laiks pieauga, kopumā aizvadot 22 spēles. 2016. gada vasarā līgumu ar Ortio neviena NHL komanda neparakstīja, un viņš pievienojās Zviedrijas hokeja līgas vienībai Šellefteo AIK.

2018.—19. gada sezonu Ortio aizvadīja KHL komandā Podoļskas "Vitjaz", savukārt 2019. gada oktobrī pievienojās Šveices hokeja līgas komandai Cīrihes "Lions". Gadu vēlāk atgriezās KHL, pievienojoties Astanas "Baris".

## Ārējās saites
Ebotsfordas "Heat"

**Ebotsfordas "Heat"** () bija hokeja komanda, kas bāzēta Ebotsfordā, ASV un spēlē Amerikas hokeja līgā. Komanda dibināta 2009. gadā, taču beidza pastāvēt jau 2014. gadā.

2011.—12. gada sezonā kluba sastāvā spēlēja latviešu uzbrucējs Raitis Ivanāns.

## Ārējās saites
* Eliteprospects.com komandas lapa
Andrejs Sekera

**Andrejs Sekera** (; dzimis 1986. gada 8. jūnijā) ir slovāku hokejists, aizsargs, Slovākijas hokeja izlases dalībnieks. Pašlaik (2022) Sekera spēlē Nacionālās hokeja līgas kluba Dalasas "Stars" rindās.

## Spēlētāja karjera
2003.—04. gada sezonā Sekera debitēja Slovākijas Ekstralīgā, aizvadot trīs spēles Trenčīnas "Dukla" sastāvā. Pēc sezonas beigām aizsargs pārcēlās uz Ziemeļameriku, nākamās divas sezonas aizvadot Ontārio hokeja līgas kluba Ouensaundas "Attack" rindās.

2006.—07. gada sezonu hokejists aizvadīja AHL vienībā Ročesteras "Americans", divas spēlēs laukumā dodoties gan arī NHL kluba Bufalo "Sabres" rindās. "Sabres" sastāvā hokejists nostiprinājās vien 2008.—09. gada sezonā.

2013. gada NHL drafta laikā tika aizmainīts uz Karolīnas "Hurricanes" vienību.

## Ārējās saites
Rīgas "Dinamo" drafta izvēļu uzskaitījums

Šis ir Kontinentālās hokeja līgas kluba Rīgas "Dinamo" drafta izvēļu uzskaitījums.

 Ar  sarkanu  iekrāsoti tie spēlētāji, kuri "Dinamo" sastāvā nav spēlējuši

## 2009. gada drafts

## 2010. gada drafts

## 2011. gada drafts

## 2012. gada drafts

## 2013. gada drafts
Rieteklis

**Rieteklis**, īstajā vārdā **Jūlijs Eduards Balodis** (dzimis 1856. gada 14. februārī Valmieras pagasta Baložos, miris 1940. gada 11. augustā Valmierā) bija latviešu dzejnieks. Rieteklis dzejojis par mīlestību un dabu, apdzejojis Gauju un Valmieru. Populārs kļuva viņa dzejolis — dziesma "Pie Gaujas", kas pazīstama arī ar nosaukumu "Še, kur līgo priežu meži" (publicēts 1890. gadā).

## Rietekļa dzimtās mājas

Dzejnieka Rietekļa dzimtās mājas ”Baloži” atrodas Valmieras novadā, Valmieras pagastā aptuveni 9 km attālumā no Valmieras pilsētas. Pašlaik šo māju apdzīvo divas ģimenes. Senākās ziņas par Rietekļa dzimtajām mājām „Baloži” atrodamas Hernaņa Enzeliņa veidotajā 1932. gada izdevumā „Skati Valmieras pilsētas, draudzes un novada pagātnē”. Izdevumā minēts: „Ciema kambari Valmieras pagasta Baložos cēlis Jēkabs Balodis, D. V. Baloža un Rietekļa vectēvs, 1817. gadā no muižas īpašnieka fon Lōvensterna dāvātiem kokiem”.
Neskatoties uz kara laikiem, kā norāda H. Enzeliņš, tad par „Baložu” mājām līdz par 19. gs sākumam vēl joprojām saglabājas liecības:„1811. gadā izdarītā dvēseļu revīzija sniedz sekojošas ziņas par valmieriešu mājām un saimniekiem [...]*Baloža Jēkabs ienācis ko Ķeldera* [...].

H. Enzeliņš grāmatā „Skati Valmieras pilsētas, draudzes un novada pagātnē” norāda, ka „Baložu” saimniecības vārds minēts jau 1624. gadā: „*Visvecākās pieejamās ziņas par valmieriešu stāvokli mums ir no 1624. gada. Ļoti jānožēlo tas, ka par latviešu zemnieku stāvokli, par zemnieku māju stāvokli mums nav nekādu ziņu no ordeņa laikiem, it sevišķi no 16. gadu simteņa vidus, kad Vidzemē pēc 50 miera gadiem vēl nebija cietusi no cara [[Jānis Briesmīgais|Jāņa Briesmīgā]] kara pulku iebrukumiem. 1624. gadā, zviedru valdības sākumā, toreiz Valmieras muižas padoto Valmieras pilsnovadu zemnieku sastāvs [[Mellupe]]s vakā [...] Minētās Mellupes vakā ir vesela rinda neapdzīvotu, izmirušu ciematu [..] Čakste, Upmacis, Plepis, Balodis [...]”* . 
*„Beidzot kara vētras rimst, mitās niknais mēris. Krievu nodedzinātās ēkas muižā un mājās atjaunotas. Jau valda krievi. 1712. gadā valmieriešu māju un saimnieku saraksts šāds: (iekavās norādīts mēŗi mirušo cilvēku skaits) [...]Baloža Pēteris (7), Kannenieka Pēteris (9) izmiris* [...] .

Mūsdienās „Baložu” māja ir mainījusies un kā vienīgo liecību par kādreiz tajā dzīvojošo dzejnieku Rietekli vēsta 1978. gadā uz mājas sienas uzliktā plāksne.

## Atsauces

## Skatīt arī
* Rietekļa paeglis
Luī Ēriksons

**Luī Ēriksons** (; dzimis 1985. gada 17. jūlijā) ir zviedru hokejists, malējais uzbrucējs, Zviedrijas hokeja izlases dalībnieks. Pašlaik (2023) Ēriksons spēlē Zviedrijas Elitsērijas  kluba Frölunda HC sastāvā.

## Spēlētāja karjera
Profesionāļa karjeru Ēriksons sāka 2003.—04. gada sezonā Zviedrijas Elitsērijas kluba Frölunda HC rindās. 2005. gadā hokejists kopā ar klubu izcīnīja Zviedrijas čempiona titulu.

2005. gada vasarā uzbrucējs pārcēlās uz Ziemeļameriku, nākamo sezonu aizvadot AHL, taču 2006.—07. gada sezonā aizvadīja 59 spēles NHL kluba Dalasas "Stars" sastāvā. "Stars" rindās Ēriksons nostiprinājās 2008.—09. gada sezonā, uzreiz kļūstot par vienu no komandas vadošajiem uzbrucējiem. 2011. gadā Ēriksons piedalījās NHL Visu Zvaigžņu spēlē.

2013. gada 4. jūlijā tika aizmainīts uz Bostonas "Bruins" vienību. 2014.—15. un 2015.—16. gada sezonās uzbrucējs bija otrs rezultatīvākais "Bruins" spēlētājs aiz Patrisa Beržerona. 2016. gada vasarā noslēdza 6 gadu līgumu ar Vankūveras "Canucks".

2021. gada 23. jūlijā Ēriksons kopā ar Džeju Bīglu, Antuānu Ruselu, 2021. gada pirmās kārtas izvēli, 2022. gada otrās kārtas izvēli un 2023. gada septītās kārtas izvēli, tika aizmainīts uz Arizonas "Coyotes" apmaiņā pret Oliveru Ēkmanu-Lāšonu un Konoru Gārlendu.

2021. gada 6. decembrī Ēriksons aizvadīja savu 1000. NHL spēli.

Pēc tam, kad NHL starpsezonā Ēriksons no jauna parakstīja līgumu ar Frölunda HC, 2022. gada 10. novembrī un  atzīmēja savu atgriešanos Zviedrijas Elitsērijā  pēc 17 Ziemeļamerikā pavadītiem gadiem.

Zviedrijas hokeja izlases rindās izcīnījis sudrabu 2014. gada Olimpiskajā turnīrā, kā arī zelta medaļas 2013. gada Pasaules čempionātā.

## Atsauces

## Ārējās saites
Henriks Tallinders

**Henriks Tallinders** (; dzimis 1979. gada 10. janvārī) ir zviedru hokejists, aizsargs, Zviedrijas hokeja izlases dalībnieks. Pašlaik (2014) Tallinders ir bez kluba.

## Spēlētāja karjera
Profesionāļa karjeru Tallinders sāka 1996.—97. gada sezonā, kad debitēja Zviedrijas Elitsērijas kluba Stokholmas AIK sastāvā. AIK rindās hokejists aizvadīja vēl nākamās trīs sezonas, taču 2000.—01. gada sezonā spēlēja SM līgas kluba Turku TPS rindās, kopā ar to izcīnot Somijas čempiona titulu.

2001.—02. gada sezonu Tallinders aizvadīja AHL klubā Ročesteras "Americans", divas spēles aizvadot arī NHL vienībā Bufalo "Sabres". 2002.—03. gada sezonā aizsargs "Sabres" rindās aizvadīja 46 spēles. "Sabres" rindās Tallinders spēlēja līdz 2010. gadma.

2010. gada vasarā aizsargs noslēdza četru gadu līgumu ar Ņūdžersijas "Devils" vienību, taču 2013. gada jūlijā tika aizmainīts uz Bufalo "Sabres".

Zviedrijas hokeja izlases rindās izcīnījis sudrabu 2014. gada olimpiskajā turnīrā, kā arī kļuvis par 2013. gada Pasaules čempionu.

## Ārējās saites
Jonass Enrots

**Jonass Enrots** (; dzimis 1988. gada 25. jūnijā) ir zviedru hokejists, vārtsargs, Zviedrijas hokeja izlases dalībnieks. Pašlaik (2024) Enrots spēlē Zviedrijas hokeja līgas komandā *[[Örebro HK]]*.

## Spēlētāja karjera
Profesionāļa karjeru Enrots sāka 2004.—05. gada sezonā, kad debitēja Allsvenskan līgas kluba Huddinge IK rindās. Divas sezonas vēlāk vārtsargs kopā ar Södertälje SK izcīnīja uzvaru līgā, 2007.—08. gada sezonā spēlējot Zviedrijas Elitsērijā.

2008.—09. gada sezonu Enrots aizvadīja Amerikas hokeja līgas kluba Portlendas "Pirates" sastāvā. 2009.—10. gada sezonā vārtsargs debitēja arī Bufalo "Sabres" rindās. Jau nākamajā sezonā Enrots kļuva par komandas otro vārtsargu aiz Raiena Millera. Pēc Millera aizmainīšanas, 2013.—14. gada sezonas ievadā Enrots kļuva par komandas pamatvārtsargu.

2015. gada 11. februārī Enrots tika aizmainīts uz Dalasas "Stars", taču vasarā noslēdza viena gada līgumu ar Losandželosas "Kings". 2016. gada vasarā noslēdza viena gada līgumu ar Toronto "Maple Leafs", sezonas vidū tiekot aizmainīts uz Anahaimas "Ducks". "Ducks" sastāvā Enrots nevienā spēlē tā arī laukumā nedevās un 2017. gada vasarā noslēdza viena gada līgumu ar KHL klubu Minskas "Dinamo".

Zviedrijas hokeja izlases rindās izcīnījis sudrabu 2014. gada olimpiskajā turnīrā. Kopā ar izlasi izcīnījis zelta medaļas 2013. gada Pasaules čempionātā. Enrots tika atzīts par turnīra labāko vārtsargu, tiekot iekļauts arī čempionāta simboliskajā izlasē.

## Ārējās saites
Dalmana

**Dalmana** () ir Vācijas vasaras polārstacija Antarktīdā. Izvietota Potera pussalā Potera līča austrumu krastā Karaļa Džordža salas dienvidu piekrastē. Stacija izveidota 1994. gada 20. janvārī un nosaukta par godu vācu vaļu medniekam un polāro jūru kuģotājam Eduardam Dalmanim. Stacija izvietojusies Argentīnas polārstacijas Karlīni tiešā tuvumā un izmanto tās loģistiku un infrastruktūru. Stacijā ir laboratorijas, darbnīcas, noliktavas un akvāriji, kā arī bāze ūdenslīdējiem, kas nodrošina 12 pētnieku darba vietas. Galvenās pētījumu nozares ir jūras bioloģija un klimata pārmaiņas.

## Atsauces

## Ārējās saites
Tršineca

**Tršineca** () ir pilsēta Čehijā, Morāvijas-Silēzijas apgabala Frīdekmīstekas apriņķī pie Olšes upes. Pie pilsētas atrodas 1836. gadā dibinātais Tršinecas metalurģiskais kombināts - lielākais metalurģijas uzņēmums valstī.
 
## Vēsture

Rakstos pirmoreiz minēta 1444. gadā. Ilgu laiku apdzīvotā vieta atradās Hābsburgu impērijas sastāvā. 1839. gadā sāka darboties pirmais metalurģiskais kombināts. No 1918. gada - Čehoslovākijas sastāvā. Pēc 1938. gada Minhenes vienošanās, pilsētu ieņēma poļu karaspēks, bet pēc Otrā pasaules kara sākuma - vācieši. Pēc kara, pamatojoties uz Beneša dekrētiem, pilsētas vācu iedzīvotāji tika padzīti. 1966. gadā pilsētās notika šaha turnīrs, kurā pirmoreiz ārzemēs debitēja Anatolijs Karpovs. Kopš 1993. gada - Čehijas sastāvā.

## Cilvēki

17,7% no pilsētas iedzīvotājiem ir poļi. Tršineca ir dziedātājas Evas Farnas (*Ewa Farna*, 1993), astronoma Petra Praveca (*Petr Pravec*, 1967) un futbolista Vāclava Sverkoša (*Václav Svěrkoš*, 1983) dzimtā pilsēta.

## Sports
Pilsētā bāzēta Čehijas Ekstralīgas hokeja komanda Tršinecas "Oceláři", kas 2011, 2019, 2021, 2022. un 2023. gadā izcīnījusi valsts čempiones titulu.

Třinecā atrodas arī florbola klubs FBC Intevo Třinec, kura sieviešu komanda spēlē Čehijas augstākajās sacensībās.

## Atsauces

## Ārējās saites

*Tršinecas metalurģiskais kombināts
Karvinas apriņķis

**Karvinas apriņķis** () ir Čehijas Morāvijas-Silēzijas apgabala administratīvā iedalījuma vienība. Robežojas ar Morāvijas-Silēzijas apgabala Frīdekmīstekas, Ostravas-pilsētas un Opavas apriņķiem, kā arī Poliju.

Starp pasaules kariem apriņķa teritorija daļa bija Čehoslovākijas un Polijas strīdus teritorija.

## Ārējās saites
*
Šarls Guno

**Šarls Guno** (; dzimis , miris ) bija franču komponists, operu "Fausts" (pirmizrāde 1859. gadā) un "Romeo un Džuljeta" (pirmizrāde 1867. gadā), kā arī *[[Ave Maria (Guno)|Ave Maria]]* (izmantojot Baha skaņdarbu) autors.

Dzimis Parīzē, mākslinieku ģimenē. Mācījās Parīzes Konservatorijā. Papildinājās Itālijā, vēlāk atgriezās Parīzē. Kādu laiku apsvēra iespēju kļūt par garīdznieku. 1869. gadā radīja skaņdarbu *Marche pontificale*, kas kļuva par Vatikāna himnu. No 1870. līdz 1874. gadam dzīvoja Lielbritānijā.

## Ārējās saites

* Šarla Guno profils ''AllMusic'' 
* Šarla Guno notis ''IMSLP''
Česki Tešīna

**Česki Tešīna** () ir pilsēta Čehijā, Morāvijas-Silēzijas apgabala Karvinas apriņķī Olšes upes kreisajā krastā. Upes pretējā krastā atrodas Polijas pilsēta Cešina. Čehijas poļu minoritātes centrs, tiek izdota poļu avīze *Głos Ludu*.
 
## Vēsture

Līdz 1918. gadam Češki Tešina bija viens Cešinas rajoniem. Vēsturiski, gluži kā mūsu Valka/Valga, abas pilsētas bija vienotas. Tās tika atdalītas pēc Pirmā pasaules kara 1920. gadā, pamatojoties uz Versaļas līgumu. Pirms tam bija notikušas bruņotas sadursmes starp čehu un poļu karaspēkiem. Pēc 1938. gada Minhenes vienošanās, pilsētu ieņēma poļu karaspēks, bet pēc Otrā pasaules kara sākuma - vācieši. Pēc kara, pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada - Čehijas sastāvā.

## Cilvēki

16.1% no pilsētas iedzīvotājiem ir poļi.

## Ārējās saites
*
Oļegs Krivonosovs

**Oļegs Krivonosovs** (; dzimis , Daugavpilī) ir Latvijas krievu izcelsmes starptautiskais meistars šahā (IM, 1993).
 
## Biogrāfija
Šahu sācis spēlēt 11 gadu vecumā un ātri kļuvis par vienu no labākajiem jaunajiem šahistiem Latvijā. Daugavpilī piedalījies PSRS čempionāta atlases turnīrā 1978. gadā un PSRS junioru čempionātā 1979. gadā. Pārstāvējis Latviju PSRS Tautu spartakiādē 1986. gadā Minskā pie 2. galdiņa (+3, =4, -0), kā arī Pasaules šaha olimpiādē 1998. gadā Elistā pie 2. rezerves galdiņa (+2, =2, -1). 1993. gadā izpildījis FIDE starptautiskā meistara normu. Regulāri piedalās Eiropas klubu komandu sacensībās, spēlējot par dažādiem Latvijas, Lietuvas, Igaunijas un Vācijas klubiem.

Beidzis Daugavpils Pedagoģisko institūtu.

## Vietas Latvijas šaha čempionātos
* 1977. gads - 19.-28. vieta.
* 1982. gads - 10. vieta.
* 1983. gads - 6.-8. vieta.
* 1985. gads - 6. vieta.
* 1986. gads - 4.-5. vieta.
* 1990. gads - 7.-13. vieta.
* 1992. gads - 14. vieta.
* 1994. gads - 7. vieta.
* 1996. gads - 7. vieta.
* 1997. gads - 9.-12. vieta.
* 1998. gads - 3.-5. vieta.
* 2001. gads - 3. vieta.
* 2002. gads - 8. vieta.
* 2003. gads - 4. vieta.
* 2004. gads - 15.-16. vieta.
* 2005. gads - 7. vieta.
* 2012. gads - 4. vieta.
* 2015. gads - 7. vieta.
* 2016. gads - 5. vieta.
* 2017. gads - 20. vieta.
* 2018. gads - 5. vieta.
* 2019. gads - 6. vieta.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas klubu šaha čempionāti)
Viljams Adolfs Bugro

**Viljams Adolfs Bugro** (; dzimis , miris ) bija akadēmisma stila franču gleznotājs. Viens no sava laika visslavenākajiem un augsti atalgotajiem, bet impresionistu neatzītajiem, māksliniekiem. 20. gadsimtā gandrīz aizmirsts. Tomēr 20. gadsimta 80. gados, līdz ar figurālās glezniecības atdzimšanu, interese par Bugro atkal pieauga.

Dzimis Larošelā tirgotāja ģimenē. Studēja Daiļo Mākslu skolā (*École des Beaux-Arts*, Bordo). Papildinājies Romā. Pastāvīgs Salona dalībnieks. Dzīves laikā radījis vismaz 822 gleznu. Bija Žuliana akadēmijas pasniedzējs. Viens no viņa skolniekiem bija Anrī Matiss.

## Galerija

Attēls:William-Adolphe Bouguereau (1825-1905) - The Wave (1896)-2.jpg|Vilnis (1896. gads)
Attēls:William-Adolphe Bouguereau (1825-1905) - A Young Girl Defending Herself Against Eros (1880).jpg|Jauna meitene cīnās ar Erotu. (1880. gads)
Attēls:William-Adolphe Bouguereau (1825-1905) - Nymphs and Satyr (1873) HQ.jpg|Nimfas un satīrs (1873. gads)  
Attēls:William-Adolphe Bouguereau (1825-1905) - The Shepherdess (1889).jpg|Mazā gane (1889. gads)
Attēls:William-Adolphe Bouguereau (1825-1905) - A Childhood Idyll (1900).jpg|Bērnibas idille (1900. gads)
William-Adolphe Bouguereau (1825-1905) - Daughter of Fisherman (1872).jpg|Zvejnieka meita (1872.gads)


## Ārējās saites

* Bugro ''artcyclopedia'' 
* Bugro darbi ''museumsyndicate''